Panevėžio lėlių vežimo teatras

miniatiūra|250px|Panevėžio lėlių vežimo teatro pastatas
miniatiūra|250px|right|Lėlių teatro vežimas Raseiniuose, 2018 m.

Panevėžio lėlių vežimo teatras – vienintelis Europoje lėlių vežimo teatras. Įsikūręs Panevėžyje, Respublikos g. 30. 

Kiekvieną vidurvasarį šio teatro aktoriai su vežimais, traukiamais dviejų arklių, išvyksta gastrolių po Lietuvos miestus ir kaimelius. Apie teatrą sukurtas dokumentinis filmas „Kelionių magija“ (režisierė Janina Lapinskaitė).Dokumentinis filmas „Kelionių magija“, LRT.lt, 1999-01-01. Nuoroda tikrinta 2023-05-04.

 Veikla 
Teatras įkurtas 1986 m. Panevėžyje direktoriaus ir režisieriaus Antano Markuckio iniciatyva.

Kasmet parodo apie 300 spektaklių, įvyksta 3-4 premjeros.Iš Panevėžio lėlių vežimo teatro istorijos, Aukštaitijos internetinė naujienų agentūra, 2021-03-25. Nuoroda tikrinta 2023-05-04. Spektaklius režisuoja ne vien A. Markuckis, bet ir R. Driežis (Vilnius), J. Stepankienė (Panevėžys), D. Armanavičius (Kaunas), Rusijos nusipelnęs artistas, „Auksinės kaukės“ laureatas S. Železkinas (Rusija). Daugelis spektaklių sukurta lietuvių liaudies pasakų motyvais, pagal K. Kubilinsko, S. Gedos, U. Lėjaus, A. Gudelio, J. Radzevičiaus, V. Rabadano, A. Popesku kūrybą. Kai kurių pjesių ar inscenizacijų autoriai – panevėžiečiai E. Mezginaitė, E. Matulaitė, R. Žilevičius. Lėles spektakliams kuria V. Mazūras, R. Driežis, Rusijos dailininkės N. Zabrodina, E. Beresneva. Po kiekvieno spektaklio teatro fojė vyksta tradicinis vaikų piešinių konkursas „Mano matyti herojai“.

Šiltuoju sezonu Panevėžio centre veikia pramoginis teatro traukinukas.Lėlių vežimo teatro traukinukas pradeda sezoną, Jūsų Panevėžys, 2017-04-08. Nuoroda tikrinta 2022-09-10.

Kas dvejus metus organizuojamas tarptautinis lėlių teatrų festivalis „Lagaminas“, į kurį susirenka lėlininkai iš daugelio valstybių. Teatras yra gastroliavęs Nyderlanduose, Danijoje, Rusijoje, Estijoje. Kasmet teatro patalpose vyksta vaikų lėlių teatrų šventė „Molinuko teatras“. Prieš trejus metus teatro bazėje atsirado lėlių teatro aktorių ir režisierių kursas – jie mokosi Jaroslavlio valstybiniame teatro institute, kurį baigė ir režisierius A. Markuckis.

Teatras dalyvavo tarptautiniuose festivaliuose Lietuvoje, Rusijoje, Estijoje, Švedijoje, Danijoje, Nyderlanduose, Vokietijoje, Lenkijoje, kur tapo laureatu.

 Apdovanojimai 
Už lietuvių dramaturgijos propagavimą režisierius Antanas Markuckis 1994 m. apdovanotas Boriso Dauguviečio premija.Išrinkti kultūros ir meno premijų laureatai, Panevėžio miesto savivaldybė, 2013-04-07. Nuoroda tikrinta 2023-05-04. Tais pačiais metais jis buvo išrinktas Lietuvos lėlininkų asociacijos pirmininku.

2003 m. balandžio mėnesį Danijoje Antanui Markuckiui įteikta H. K. Anderseno pirmoji premija už šio rašytojo kūrybos puoselėjimą ir propagavimą.

 Šaltiniai 

 Nuorodos 
 Teatro internetinė svetainė

Kategorija:Lietuvos lėlių teatrai
Kategorija:Panevėžio teatrai